Man sterf in rusie oor sleutelsArgieffoto: SAPD/Facebook Die Vrystaatse polisie is op soek na ŉ 16-jarige seun wat glo sy oom vermoor het tydens ŉ rusie oor huissleutels. Sers. Mamello Mokhuoane, polisiewoordvoerder, het gesê die voorval het Vrydag omstreeks 19:50 in Stiltepark in Meloding naby Welkom plaasgevind. “Die verdagte was saam met sy oom, Mohlouwa Klaas (30), en neef toe ŉ rusie ontstaan het oor die huis se sleutels,” het Mokhuoane gesê. “Die verdagte het ŉ mes uitgepluk en sy oom gesteek voor hy te voet op vlug geslaan het.” Klaas is op die toneel dood verklaar. Die Meloding-polisie ondersoek ŉ saak van moord.